RESOLUCIÓN do 11 de novembro de 2010 pola que se adxudican as axudas para proxectos de investigación básica, correspondentes ao Programa de promoción xeral de investigación do Plan Galego de Investigación, Desenvolvemento e Innovación Tecnolóxica, convocadas no anexo II da Orde do 6 de xullo de 2010 (Diario Oficial de Galicia número 130, do 9 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/11/2010

Por Orde do 6 de xullo de 2010 (DOG do 9 de xullo), publicáronse as bases para a concesión, en réxime de concorrencia competitiva, das subvencións correspondentes ao Programa de promoción xeral de investigación do Plan Galego de investigación, Desenvolvemento e Innovación Tecnolóxica. No anexo II da citada orde establécense as bases para a concesión das axudas para proxectos de investigación básica.
De conformidade co disposto no artigo 11º da Orde do 6 de xullo citada, vista a proposta de resolución formulada polo director xeral de Investigación, Desenvolvemento e Innovación, e tendo en conta as dispoñibilidades orzamentarias, esta consellería
RESOLVE:
Primeiro.-Conceder as axudas para a realización de proxectos de investigación básica, nas contías que se sinalan, aos solicitantes que se relacionan no anexo I desta resolución, por importe total de cinco millóns oitocentos noventa mil seiscentos setenta e nove euros (5.890.679 ), coa seguinte distribución por aplicacións orzamentarias:
Ver referencia pdf "22200D005P050.PDF"
Segundo.-Publicar, por orde de prioridade, unha lista de agarda coas solicitudes que foron consideradas suplentes, e que se relacionan no anexo II desta resolución. A súa concesión queda condicionada a que se produzan renuncias ás axudas concedidas ou a que se amplíen os créditos orzamentarios dispoñibles.
Terceiro.-De conformidade co establecido no artigo 8º do anexo II da Orde do 6 de xullo de 2010 (DOG nº 130, do 9 de xullo), o importe da primeira anualidade será librado con carácter de anticipo, unha vez presentada a aceptación da axuda.
Cuarto.-Para a xustificación da subvención deberá presentarse a documentación indicada no artigo 6º do anexo II da Orde do 6 de xullo citada. O prazo para a presentación desta documentación remata o día 15 de decembro de 2010. Para realizar a xustificación, tanto o organismo beneficiario como o investigador principal deberán utilizar os modelos publicados no web da Consellería de Economía e Industria
http://economiaeindustria.xunta.es/dxidi
No caso das axudas correspondentes a centros sanitarios que xestionen as súas actividades de investigación a través de fundacións de interese galego (Lei 12/2006, do 1 de decembro, de fundacións de interese galego), os gastos deberán acreditarse mediante facturas, acompañadas dos correspondentes xustificantes de pagamento e demais documentos de valor probatorio equivalente con validez no tráfico xurídico mercantil ou con eficacia administrativa.
Quinto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados dende a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de novembro de 2010.
P.D. (Orde do 30-4-2009, DOG número 87)
José Riesgo Boluda
Secretario xeral da Consellería de Economía
e Industria
Ver referencia pdf "22200D005P050.PDF"